POROČILA, 11.10.2002

Naslov: ORAGINIZIRAN KRIMINAL V NEK

Tekst  za voditelja:

Kriminalisti, številna ministrstva, stranke in nekateri mediji so pred časom dobili pismo Zlatka Gomilška, češ da se je v jedrski elektrarni Krško dela po domače in da posle sklepajo mimo javnih naročil. Omenja se številna podjetja nastala pred leti, zato so kriminalisti in druge službe obtožbe že začeli raziskovati. Vodstvo nuklearne je danes na novinarski konferenci vse obtožbe zanikalo in zagotovilo, da delajo v skladu z Zakonom o javnih naročilih, dolgoročnih pogodb, teh imajo vsaj dvajset, pa niso razdirali, saj gre za trajnejše sodelovanje s poslovnimi partnerji, tako da zagotavljajo varnost in nižje stroške. Tudi v podjetju Numip, ki je največkrat omenjano zatrjujejo, da se preko njih ni prelival denar za gradnjo stadiona v Krškem, niti kam drugam. Avtor pisma, Zlatko Gomilšek, ki je pred leti tudi delal v nuklearki, kasneje pa je bil posrednik za ameriško firmo Enertech, je svoje obtožbe okrepil s številnimi dokazi pa zatrjuje, da ne ne gre za noben osebni obračun, niti kakšne politične ali druge cilje, s katerimi bi rušil vodstvo elektrarne.

	T- Iz Krškega: Goran Rovan

	X- Snemalec: Jože Grajžl

	
	


